EFORL ออกตั๋วแลกเงินระยะสั้นไม่เกิน 250 ลบ. เพื่อนำไปใช้ชำระหนี้
EFORL ออกตั๋วแลกเงินระยะสั้นไม่เกิน 250 ลบ. ดอกเบี้ย 4.25% ต่อปี เพื่อนำไปใช้ชำระหนี้
20 ต.ค. 2558

บริษัท อี ฟอร์ แอล เอม จำกัด (มหาชน) หรือ EFORL ระบุว่า ที่ประชุมคณะกรรมการบริษัทเมื่อวานนี้ (19 ต.ค.) อนุมัติการออกและเสนอขายตั๋วแลกเงินระยะสั้น วงเงินไม่เกิน 250 ล้านบาท อายุไม่เกิน 270 วัน อัตราดอกเบี้ย 4.25% ต่อปี เพื่อนำไปชำระหนี้เงินกู้สถาบันการเงินเพื่อลดภาระดอกเบี้ยจ่ายของบริษัท เนื่องจากอัตราดอกเบี้ยตั๋วแลกเงินต่ำกว่าอัตราดอกเบี้ยเงินกู้สถาบันการเงิน
นอกจากนี้ยังได้แต่งตั้งนายเกรียงศักดิ์ ประทีปวิศรุต ให้ดำรงตำแหน่งประธานเจ้าหน้าที่การเงิน ของบริษัท โดยให้มีผลตั้งแต่วันที่ 1 พ.ย.58